མདོག་ཤེལ་གྱི་སྙིང་པོ་འདྲ། ཤེལ་ལ་ཤེལ་གྱི་འོད་ཀྱི་བརྒྱན། ཉོན་མོངས་འདྲེན་མཛད་
ལྕགས་ཀྱུ་བསྣམས། སྟོབས་ལྡན་གླང་ཆེན་བསྣོལ་བའི་ཁྲི་ལ་བཞུགས། དེ་ལ་ཕྱག་
འཚལ་མཆོད་པ་འབུལ། བདག་ཅག་ཐུགས་རྗེས་བཟུང་དུ་གསོལ། ཕོ་བྲང་ཡིད་འོང་
གཞལ་ཡས་འདིར། མདངས་ལྡན་པད་མ་དམར་མོ་ལ། སྲིད་པ་སངས་པོ་འབུམ་ཁྲི་
ནི། སྐུ་མདོག་དངུལ་གྱི་སྙིང་པོ་འདྲ། དངུལ་ལ་དངུལ་གྱི་འོད་ཀྱི་བརྒྱན། ཉེས་སྐྱོན་
375

གསུང་རབ་སྒོ་མཛོད་རིན་པོ་ཆེའི་གླེགས་བམ། 49
དམག་ལས་རྒྱལ་བའི་རྒྱལ་མཚན་བསྣམས། བརླབ་ཆེན་ཁྱུང་བསྣོལ་ཁྲི་ལ་བཞུགས།
དེ་ལ་ཕྱག་འཚལ་མཆོད་པ་འབུལ། བདག་ཅག་ཐུགས་རྗེས་བཟུང་དུ་གསོལ། ཕོ་བྲང་
ཡིད་འོང་གཞལ་ཡས་འདིར། མདངས་ལྡན་པད་མ་སྔོན་པོ་ལ། སྟོན་པ་གཤེན་རབ་
མི་བོ་ནི། སྐུ་མདོག་རིན་པོ་ཆེ་ལྟར་བཀྲའ། རིན་ཆེན་ཉིད་ལ་ཉིད་ཀྱི་བརྒྱན། འཁོར་
འདས་ཀུན་ལ་སྟོན་ཕྱིར་ཆག་ཤིང་བསྣམས། དབང་བསྒྱུར་འཁོར་ལོ་དགུ་རྩེགས་ཁྲི་
ལ་བཞུགས། དེ་ལ་ཕྱག་འཚལ་མཆོད་པ་འབུལ། བདག་ཅག་ཐུགས་རྗེས་བཟུང་དུ་
གསོལ། ནད་དང་སྡུག་བསྔལ་མི་མཐུན་ནི། ཁྱེད་ཀྱི་ཐུགས་རྗེས་བྱང་བར་མཛོད།
འཁོར་གྱི་ལྷ་མོ་ལྷ་ཆེན་དང་། སྲིད་པ་གཤེན་རབ་སྟོང་དང་ལྔ་བརྒྱ་ཡིས། སྐུའི་འགྲོ་
དོན་མ་ལུས་མཛོད། གསུང་ནི་འགྱུར་མེད་དབྱིངས་ནས་སྒྲོགས། ཐུགས་ཀྱིས་འགྲོ་
བའི་དོན་ལ་དགོངས། ཡོན་ཏན་ཉི་ཟླས་ཀུན་ལ་ཁྱབ། འཕྲིན་ལས་འགྲོ་དོན་མ་ལུས་
རྫོགས། འོད་ཟེར་ཕྱོགས་བཅུར་ཡོངས་ལ་འཕྲོ། དེ་ལ་ཕྱག་འཚལ་མཆོད་པ་འབུལ།
བདག་དང་རྒྱུ་སྦྱོར་ཡོན་བདག་གི། བག་ཆགས་ནད་དང་སྡུག་བསྔལ་རྣམས། ཐུགས་
རྗེའི་ཤུགས་ཀྱིས་མེད་པར་མཛོད། དཀར་ནག་བཀྲ་གསལ་འབར་བ་ནས། སེམས་
ཅན་དོན་རྣམས་མཛད་པའི་ཕྱིར། དོན་ལྡན་སྐྱེས་བུ་ངོ་མཚར་ཅན། ཀོང་རྩེ་བསོད་
ནམས་ལྡན་པའི་ཕྱིར། བདུད་དང་ལོག་འདྲེན་འདུལ་བའི་ཕྱིར། སྟོན་པའི་སྐུའི་
འོད་ཟེར་ལས། ལོག་འདྲེན་འདུལ་བའི་ཁྲོ་བོ་བཞི། དབུ་དགུ་ཕྱག་ཀྱང་བཅོ་བརྒྱད་
སྟེ། འཇིག་བྱེད་རྔམ་པའི་གསུང་སྒྲ་སྒྲོགས། སྣང་སྲིད་ཐམས་ཅད་བསྔངས་པར་བྱེད།
བགེགས་དང་ལོག་འབྱུང་གནོད་བྱེད་རྣམས། བརྒྱལ་ཅིང་མྱུར་དུ་སྐྲག་པར་བྱེད།
ནད་དང་སྡུག་བསྔལ་བསྲེགས་པར་བྱེད། ལོག་འདྲེན་འདུལ་ལ་ཕྱག་འཚལ་བསྟོད།
གནོད་བྱེད་བགེགས་དང་སྡུག་བསྔལ་རྣམས། ཁྱེད་ཀྱི་ཐུགས་རྗེའི་བྱིན་རླབས་ཀྱིས།
བོན་ཉིད་དབྱིངས་སུ་མེད་པར་མཛོད། གནོད་བྱེད་འཇོམས་པའི་སྔགས་རྒྱུད་ལས།
376

མདོ་སྡེ།
དྲག་སྔགས་ཀྱི་རྒྱུད་ཆེན་པོ།
སྐུ་བསྟོད་པའི་ལེའུ་སྟེ་བཅུ་གསུམ་པའོ།། །།
དེ་ནས་མཆོད་པ་འབུལ་ཅིང་འཕྲིན་ལས་བཅོལ་བ་ནི། དཀར་གཏོར་ཆ་གཅིག་
བཤམས་ལ་དག་པས་སྦྱངས་སྤེལ་བྱ། རཾ་ཡཾ་ཁཾ་གིས་བག་ཆགས་བསྲེག །ཅི་འདོད་
ཟད་མེད་ལོངས་སྤྱོད་བསྒོམ། དང་པོ་སྲི་ཞུའི་མགྲོན་ལ་བསྔོ། གཉིས་པ་དཔལ་
མགོན་དག་ལ་བསྔོ། གསུམ་པ་སྡེ་བརྒྱད་ལ་བསྔོ། བཞི་པ་རིགས་དྲུག་ལ་མཆོད།
དང་པོ་བདེར་གཤེགས་དག་ལ་བསྔོ་བ་ནི། ཏིང་འཛིན་གྱིས་བྱིན་རླབས་ལ་འདི་སྐད་
བརྗོད་དོ། །ཨཱོྃ་བོན་ཉིད་མི་འགྱུར་དབྱིངས་དཀྱིལ་ནས། དབྱིངས་ཀྱི་ཡུམ་དང་ཡེ་
ཤེས་ལྷ། ཐབས་ཀྱིས་མཆོག་དང་ཤེས་རབ་ཕུལ། ལྷ་མོ་ལྷ་ཆེན་སྲིད་པ་གཤེན། སྐུའི་
སྤྲུལ་པ་ཁྲོ་བོ་བཞི། དུས་གསུམ་བདེར་གཤེགས་འཁོར་བཅས་ལ། དག་ཅིང་གཙང་
མར་བཤམས་སྤྲུལ་པའི། བླ་མེད་མཆོད་པ་འདི་དག་ནི། བདུད་རྩིའི་ཆུ་བོ་བབ་པའི་
རྒྱུན་བཞིན་དུ། བླ་མེད་མཆོད་པ་འདི་དག་ནི། བདག་ཅག་དད་པས་འབུལ་ལགས་
ཀྱིས། རྒྱན་གྱི་མཆོད་པ་འདི་དག་ནི། བདུད་རྩི་ཆུ་བོ་བབ་པའི་རྒྱུན་བཞིན་དུ། བླ་
མེད་མཆོད་པ་འདི་དག་ནི། བདག་ཅག་དད་པས་འབུལ་ལགས་ཀྱིས། ཐུགས་རྗེ་
དང་ནི་དམ་ཚིག་གིས། གཉིས་མེད་དོན་དུ་བཞེས་སུ་གསོལ། ཐུགས་རྗེས་སེམས་ཅན་
ཐམས་ཅད་བཟུང་ནས་ཀྱང་། བོན་ཉིད་དབྱིངས་སུ་སངས་རྒྱས་ཤོག །ཨཱོྃ་ཧ་ཧ་ཧེ་ཧེ་
ཨཱོྃ་བྃ། ཅེས་གཏང་ངོ༌། །གཉིས་པ་ཡོན་ཏན་མགྲོན་ལ་བསྔོ་སྟེ། ཨོཾ་འཇིག་རྟེན་སྐྱོངས་
པར་ཞལ་མཆིས་ཤིང་། སེམས་ཅན་ཀུན་ལ་ཕན་འདོག་པའི། མགོན་དུ་གྱུར་ལ་ཕྱག་
འཚལ་ལོ། །བདག་གི་ཏིང་འཛིན་སྟོབས་དང་ནི། དེ་བཞིན་ཉིད་ཀྱི་སྟོབས་ཀྱིས་ནི།
སྣང་སྲིད་ལྷའི་གཞལ་ཡས་ཀུན། བྱིན་གྱིས་རླབས་པའི་མཆོད་སྦྱིན་འདི། རིན་ཆེན་
གཏེར་གྱི་གང་བར་འབུལ། དབང་པོ་ལྔ་ལ་ལོངས་སྤྱོད་འགྱེད། ཡོན་ཏན་མགྲོན་དུ་
གྱུར་པའི། དཔལ་མགོན་བདུན་བཅུ་འཁོར་བཅས་ལ། ཞེ་ས་རིམ་འགྲོ་མཆོག་བསྐྱེད་
377

གསུང་རབ་སྒོ་མཛོད་རིན་པོ་ཆེའི་གླེགས་བམ། 49
དེ། བླ་མེད་མཆོད་པ་སྤྲིན་གྱི་རྒྱན། མཆོད་གནས་ཁྱེད་ཀྱི་ཕོ་བྲང་དུ། དམིགས་ཤིང་
དགྱེས་པར་འབུལ་ལགས་ཀྱིས། མཆོད་པའི་སྤྲིན་གྱི་རྒྱན་འདི་དག །ཡོན་ཏན་ཕུན་
སུམ་འཚོགས་པ་དང༌། འདོད་དགུ་ཡིད་བཞིན་འབྱུང་བ་ཡི། བདུད་རྩིའི་ཆར་དུ་
བབ་འགྱུར་ཅིག །ཕྱོགས་བཅུའི་འཇིག་རྟེན་ཐ་དག་ཀུན། ཁྱེད་ཀྱི་ཐུགས་རྗེས་སྐྱོང་
དུ་གསོལ། བསྟན་པ་ཡོངས་སུ་བསྲུང་བ་དང༌། བསམ་པ་ཡིད་བཞིན་འགྲུབ་པར་
མཛོད། ཨོཾ་ཨ་པར་ཐིམ་ཐིམ་ཡེ་སྭཧཱ། ཅེས་བཏང་ངོ༌། གསུམ་པ་ལན་ཆགས་མགྲོན་
ལ་བསྔོ་སྟེ། ཨཱོྃ་བདག་གི་ཏིང་འཛིན་སྟོབས་དང་ནི། དེ་བཞིན་ཉིད་ཀྱི་སྟོབས་ཀྱིས་
ནི། སྣང་སྲིད་ལྷའི་གཞལ་ཡས་ཀུན། རིན་ཆེན་གཏེར་གྱི་གང་བར་གྲུབ། དབང་པོ་
ལྔའི་ལོངས་སྤྱོད་འགྱེད། ལན་ཆགས་མགྲོན་དུ་གྱུར་པ་ཡི། ལྷ་སྲིན་སྡེ་བརྒྱད་འཁོར་
བཅས་ལ། ཞེ་སྡང་གདུག་པའི་སེམས་བོར་ལ། ཐུགས་རྗེ་བྱམས་པའི་སྟོབས་སྦྱིན་ལོང་།
གདུག་པའི་སེམས་ནི་ཞི་གྱུར་ཅིག །འདོད་ཆགས་ཚ་བའི་སེམས་བོར་ལ། ཐུགས་རྗེ་
སྦྱིན་པའི་གཏོར་མ་ལོང་། འདོད་པའི་སེམས་ནི་ཞི་གྱུར་ཅིག །ང་རྒྱལ་འཁྲོས་པའི་
སེམས་བོར་ལ། ཐུགས་རྗེ་ཞི་བའི་གཏོར་མ་ལོང་། ཁོང་འཁྲོ་གདུག་པའི་སེམས་
རྣམས་ཞི་གྱུར་ཅིག །འཕྲག་དོག་གནོད་པའི་སེམས་བོར་ལ། ཐུགས་རྗེ་ཡང་པའི་
གཏོར་སྦྱིན་ལོང་། སྨད་པའི་སེམས་རྣམས་ཞི་འགྱུར་ཅིག །གཏི་མུག་མུན་པའི་སེམས་
བོར་ལ། ཐུགས་རྗེ་རིག་པའི་གཏོར་མ་ལོང་། གཏི་མུག་རྨོང་པའི་སེམས་རྣམས་ཞི་
གྱུར་ཅིག །སྣང་སྲིད་ལྷ་འདྲེ་མ་ལུས་ཀུན། བདག་དང་རྒྱུ་སྦྱོར་ཡོན་བདག་ལ། ནད་
གདོན་གདུག་རྩུབ་སྡུག་བསྔལ་དང༌། མི་མཐུན་གདུག་པའི་བྱད་སྟིམ་རྣམས། མེད་
པར་མཛོད་ཅིག་བསྟན་པ་སྲུང་། གནོད་པའི་ཡིད་དང་བྲལ་ནས་ནི། སྐྱོབས་པའི་
སེམས་དང་ལྡན་གྱུར་ཅིག །ཨོཾ་སད་དོ་སད་མན་གེ་ཡོ་ཐོར་ཐོར་ཐིམ་ཐིམ་ཡེ་སྭཧཱ། ན་
ག་གྱ་གུན་ཞིམ་ཙེ་ཨ་རྒེ་ཐོར་ཐོར་ཐིམ་ཐིམ་ཡེ་སྭཧཱ། ཅེས་གཏང་ངོ༌། །བཞི་པ་རིགས་
378

མདོ་སྡེ།
དྲག་སྔགས་ཀྱི་རྒྱུད་ཆེན་པོ།
མཆོད་
དྲུག་ལ་བསྔོ་སྟེ་འདི་སྐད་དོ། །ཨཱོྃ་བདག་གི་ཏིང་འཛིན་སྟོབས་དང་ནི། དེ་བཞིན་
ཉིད་ཀྱི་སྟོབས་ཀྱིས་ནི། སྣང་སྲིད་ལྷའི་གཞལ་ཡས་ཀུན། འདོད་པའི་ལོངས་སྤྱོད་
རྣམ་ལྔས་གང༌། སྙིང་རྗེའི་མགྲོན་གྱི་རིགས་དྲུག་སེམས་ཅན་ལ། སྦྱིན་པ་འདི་དག་
འབུལ་ལགས་ན། དབང་པོ་ལྔའི་ལོངས་སྤྱོད་འགྱེད། མཛེས་བསྡུག་བཀྲ་གསལ་མེ་
ཏོག་འདིས། སྡུག་བསྔལ་ནད་རྣམས་ཞི་བར་མཛོད། ནད་དང་སྡུག་བསྔལ་གནོད་
པ་དང་། བྱད་དང་རིགས་སྔགས་རྩུབ་མོ་རྣམས། བདེན་པ་བཞིའི་བྱིན་རླབས་དང་།
སྔགས་ཚིག་འདིའི་བྱིན་རླབས་ཀྱིས། གནོད་པ་ཐམས་ཅད་བཟློག་དུ་གསོལ། ཨཱོྃ་ཨ་རྣི་
སུ་ཏྲི་པྲི་དུ་ནི་སྭཧཱ། ཅེས་བཏོང་གནོད་བྱེད་འཇོམས་པའི་སྔགས་རྒྱུད་ལས།
པ་འབུལ་ཅིང་འཕྲིན་ལས་བཅོལ་པའི་ལེའུ་བཅུ་བཞི་པའོ།། །།
དེ་ནས་བུམ་པའི་དབང་བསྐུར་བ་བཤད། དེ་ནས་དབུས་ཀྱི་བུམ་པ་དང་དབང་
རྫས་རྣམས་བླང་ལ། བུམ་པ་ནང་གི་ལྷ་རྣམས་འོད་དུ་ཞུ་ནས། བདུད་རྩི་གྱུར་པས་
ནད་རྣམས་དང་སྡུག་བསྔལ་ཉོན་མོངས་པའི་སྒྲིབས་པ་སྦྱང་ནས། ཤེས་བྱའི་སྒྲིབ་ང
དག་པར་བསམ། དེ་ནས་ཚིག་བཤད་ཀྱི་དབང་བསྐུར་བ་ལ་འདི་སྐད་དོ། །ཨོཾ་བུམ་
པ་ཆུ་གཙང་རིན་པོ་ཆེ། སྨན་སྤོས་འབྲུ་དང་སྙིང་པོ་བརྩལ། བདེ་གཤེགས་ལྷའི་སྐུ་
དང་གཉིས་སུ་མེད། ཞི་བའི་ལྷ་དང་དྲག་པོའི་ལྷ། ཡི་དམ་ལྷ་དང་གཉིས་སུ་མེད།
འཆི་མེད་བདུད་རྩི་བུམ་པའི་ཆུ། ཉོན་མོངས་ནད་སེལ་བདུད་རྩིའི་སྨན། ར་ས་ཡ་
ན་བདུད་རྩི་བཅུད། ། ཁ་རྒྱན་འགུལ་ཆིང་ལྷའི་སྐུ། གཟུང་ཐག་ཁ་དོག་རྣམས་ལྔ་འདི།
སྐུ་གསུང་ཐུགས་དང་ཡོན་ཏན་འཕྲིན་ལས་ལྷ། འགྲོ་བ་སེམས་ཅན་བག་ཆགས་སྒྲིབ་
པ་སྦྱངས། བདུད་རྩི་བུམ་པའི་དབང་བསྐུར་བས། ཤེལ་སྒོང་དྲི་མེད་དག་པ་བཞིན།
ཉོན་མོངས་ཤེས་བྱའི་སྒྲིབ་པ་དང་། ནད་དང་སྡུག་བསྔལ་ཞི་གྱུར་ཅིག །ཨ་ཨཱོྃ་ཧཱུྃ་ཨ་
དཀར་ཨ་རྨད་དུ་ཏྲི་སུ་ནག་པོ་ཞི་ཞི་མལ་མལ། ཅེས་པས་སྒྲིབ་པ་ཐམས་ཅད་དག་
379

གསུང་རབ་སྒོ་མཛོད་རིན་པོ་ཆེའི་གླེགས་བམ། 49
ནས་ཤེལ་སྒོང་ཕྱིས་པ་བཞིན་དུ་དག་པར་བསྒོ། དེ་ནས་མི་དམིགས་ངང་ལ་འཇོགས།
གནོད་བྱེད་འཇོམས་པའི་སྔགས་རྒྱུད་ལས། དབང་བསྐུར་ལེའུ་སྟེ་བཅོ་ལྔ་པའོ། །།
དེ་ནས་ལྷ་གདན་བསྐྱོད་ཅིང་རྫོགས་རིམ་བསྟན་ཏེ། སྐབས་འདིར་སྨོན་ལམ་
གདབ་པར་བྱ། དེ་ནས་བཀྲ་ཤིས་གསོལ་ཏེ་འདི་སྐད་དོ། །ཨེ་མ་ཧོ། ཐམས་ཅད་ཀུན་
འདུས་སྐྱེ་མེད་བོན་གྱི་སྐུ། བྱིན་རླབས་ཀློང་ནས་བཀྲ་ཤིས་ཀུན་འབྱུང་པ། ས་ཏྲིག་
ཨེར་སང་བཀྲ་ཤིས་གང་ལེགས་པ། དིང་འདིར་གསལ་ཞིང་བཀྲ་ཤིས་བདེ་ལེགས་ཤོག
མཚན་དང་དཔེ་བྱད་ལོངས་སྤྱོད་རྫོགས་པའི་སྐུ། ཐུགས་རྗེའི་ཀློང་ནས་བཀྲ་ཤིས་
ཀུན་འབྱུང་པ། གཤེན་ལྷ་འོད་དཀར་བཀྲ་ཤིས་གང་ལེགས་པ། དིང་འདིར་གསལ་
ཞིང་བཀྲ་ཤིས་བདེ་ལེགས་ཤོག །འཁོར་བའི་མུན་སེལ་དག་པའི་སྲིད་པ་མཛད། སྤྲུལ་
པའི་ཀློང་ནས་བཀྲ་ཤིས་ཀུན་འབྱུང་པ། སང་པོ་འབུམ་ཁྲིའི་བཀྲ་ཤིས་གང་ལེགས་པ།
དིང་འདིར་གསལ་ཞིང་བཀྲ་ཤིས་བདེ་ལེགས་ཤོག །འགྲོ་དོན་སྨིན་མཛད་སྤྲུལ་སྐུའི་ངོ་
བོ་ཉིད། འོད་ཟེར་ཀློང་ནས་བཀྲ་ཤིས་ཀུན་འབྱུང་པ། གཤེན་རབ་མི་བོའི་བཀྲ་ཤིས་
གང་ལེགས་པ། དིང་འདིར་གསལ་ཞིང་བཀྲ་ཤིས་བདེ་ལེགས་ཤོག །ལྷ་མོ་ལྷ་ཆེན་
སྲིད་པ་གཤེན་རབ་དང་། བདེར་གཤེགས་སྟོང་གི་བཀྲ་ཤིས་གང་ལེགས་པ། དིང་
འདིར་གསལ་ཞིང་བཀྲ་ཤིས་བདེ་ལེགས་ཤོག །ཞི་བ་སྤ་སྐོང་དྲག་པོའི་ཚར་གཅོད་
པའི། སྐུའི་འོད་ཟེར་ཁྲོ་བོ་བཞི་རུ་སྤྲུལ། མཐུ་སྟོབས་བྱིན་རླབས་བཀྲ་ཤིས་ཀུན་འབྱུང་
པ། དིང་འདིར་བར་ཆོད་མེད་པའི་བཀྲ་ཤིས་ཤོག །ཞི་གྱུར་ལ་སོགས་བརྗོད། དེ་ནས་
ལྷ་གདན་བསྐྱོད་ལ་འདི་སྐད་དོ། །ཨཱོྃ་བོན་ཉིད་མི་འགྱུར་གཡུང་དྲུང་དབྱིངས་དཀྱིལ་
ནས། དབྱིངས་ཀྱི་ཡུམ་དང་ཡེ་ཤེས་ལྷ། ཐབས་ཀྱི་མཆོག་དང་ཤེས་རབ་ཕུལ། སྐུའི་
སྤྲུལ་པ་ཁྲོ་བོ་བཞི། དུས་གསུམ་བདེར་གཤེགས་འཁོར་བཅས་རྣམས། རང་བཞིན་
དཀྱིལ་འཁོར་དམ་པ་ནས། རྡུལ་མཚོན་མནྜལ་དམ་པ་འདིར། སྤྱན་འདྲེན་བཞུགས་
380

མདོ་སྡེ།
དྲག་སྔགས་ཀྱི་རྒྱུད་ཆེན་པོ།
གསོལ་སེམས་ཅན་རྣམས། ད་ནི་བོན་ཉིད་དབྱིངས་སུ་བསྐྱོད། བོན་ཉིད་གཡུང་
དྲུང་དབྱིངས་སུ་གཤེགས་སུ་གསོལ། ཨ་ད་ད་དེ་དེ་ཕྱོད་ཕུར་ཧ་ལོ་སེང་། ཅེས་ལྷ་ཆ་
བཀྲོལ་ལ་སྐྱེལ་བའི་ཚུལ་བྱའོ། །དེ་ནས་མནྜལ་བསྡུས་ལ་འདི་སྐད་དོ། །ཨཱོྃ་བོན་ཉིད་
དབྱིངས་ན་ཡེ་ནས་མི་འགྱུར་ཏེ། ཚིག་དང་ཡི་གེ་མི་རྟག་སྐད་ཅིག་མ། བྱང་ཆུབ་
སེམས་ནི་ཡེ་ནས་མི་འགྱུར་ཏེ། གཟུགས་ཀྱི་ཕུང་པོ་མི་རྟག་སྐད་ཅིག་མ། ནམ་མཁའ་
ཡངས་པ་ཡེ་ནས་མི་འགྱུར་ཏེ། ཐེག་པ་ས་གཞི་མི་རྟག་སྐད་ཅིག་མ། གཡུང་དྲུང་
འཁོར་ལོར་པད་མ་ལིང་ཙེས་བརྒྱན་པའི། རིན་ཆེན་མཛེས་ཚོན་པད་མ་ཡང་། བྱས་
པ་འདི་ལ་བརྟག་ཅིང་བསྐྱེད་དུ་མེད། བསྐྱོད་ཅིག་དེ་ནས་དབྱིངས་སུ་བསྐྱོད། ཡཾ་རཾ་
ཁཾ་བྃ་ཧ་ལོ་སེང་། དེ་ནས་རྫོགས་པའི་རིམ་པ་ནི། མགྲོན་རྣམས་འོད་དུ་ཞུ་ནས་ཡུམ་
ལ་ཐིམ། ཡུམ་ཀྱང་འོད་དུ་ཞུ་ནས། སྟེང་གི་ནམ་མཁའ་ཨ་ལ་ཐིམ། དེ་ཡང་སེམས་
ཉིད་མཐའ་བྲལ་ཆེན་པོའི་ངང་ལ་བཞག །དེ་སྐད་ཅེས་སྟོན་པས་གསུངས་པ་དང༌།
འཁོར་རྣམས་ཤིན་དུ་ཡིད་རང་སྟེ་མངོན་པར་བསྟོད་དོ། །འདི་ལ་གང་བརྩོན་ཚེ་
འདིར་ནད་དགྲ་དུག་དང་མཚོནན། གནོད་བྱེད་བགེགས་དང་ལྷ་ཀླུ་གཉན་འཇིགས་པ་
ཀུན་ལ་ཐར་པར་འགྱུར་རོ། །ཕྱི་མ་སྒྲིབ་སྦྱངས་ཚོགས་རྫོགས་བླ་མེད་འབྲས་བུ་ཐོབ།
གནོད་བྱེད་འཇོམས་པའི་སྔགས་རྒྱུད་ལས། ལྷ་གདན་བསྐྱོད་པ་དང་རྫོགས་རིམ་
བསྟན་པའི་ལེའུ་སྟེ་བཅུ་དྲུག་པའོ། །སྤྲུལ་སྐུ་དབྱིལ་སྟོན་ཁྱུང་རྒོད་རྩལ་གྱི་གཏེར་མ་
ལགས་སོ། །དགེ་དེས་གདུག་རྩུབ་དག་བྱེད་ཡེ་གྲོལ་གདིང་ལྡན་ཤོག །བཀྲ་ཤིས་པའི་
ཉི་མ་ལ་རང་རི་ཨ་ལོང་སྒྲུབ་ཕུག་ལ་ཞལ་རྒྱས། །ཞུས་སོ། །